Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกร
10 ก.พ. 2559

สรุปภาวะตลาดเช้า
– SET Index ปรับลดลง 4.78 จุด (-0.37%) ปิดภาคเช้าที่ 1,299.18 จุด ด้วยมูลค่าการซื้อขาย 14,369.82 ลบ. 
– Most Positive Impact: ADVANC (0.47 จุด) IRPC (0.30 จุด) CPALL (0.23 จุด)
– Most Negative Impact: PTT (-1.49จุด) PTTEP (-0.62 จุด) U (-0.59 จุด)
 
แนวโน้มตลาดบ่าย  
“ยังขึ้นยาก แต่มอง 1,294 จุดเป็นแนวรับสำคัญ” 
 – SET Index ยังแข็งแกร่งเมื่อเทียบกับภูมิภาค กลุ่มพลังงานยังเป็นตัวถ่วงหลัก แต่ตลาดยังได้แรงซื้อจากกลุ่มกลาง – เล็ก โดยเฉพาะพวกกลุ่มหุ้นที่มีแนวโน้มผลประกอบการดี ภาพรวมตลาดมีมูลค่าการซื้อขายที่เข้ามายังเบาบางเพียง 1.4 หมื่นล้านบาท ต่ำกว่าเฉลี่ยภาคเช้าตั้งแต่ต้นปี 2559 ที่ 1.9 หมื่นล้านบาท
มองมูลค่าการซื้อขายน่าจะเริ่มมีมากขึ้นตั้งแต่วันพรุ่งนี้เป็นต้นไป หลังตลาดหุ้นอื่นๆในภูมิภาคจะทยอยเปิดทำการเช่น ตลาดหุ้น ฮ่องกง เกาหลีใต้ และน่าจะกลับเข้าสู่สภาวะปกติหลังพ้นช่วงตรุษจีนในวันที่ 15 ก.พ. นี้
– วันนี้ติดการแถลงนโยบายและทิศทางเศรษฐกิจต่อสภาคองเกรสของประธาน Fed คุณ เจเน็ต เยลเลน คาดว่าประธาน Fed จะยังคงแสดงความเชื่อมั่นต่อแนวโน้มการขยายตัวของเศรษฐกิจสหรัฐ และแสดงความกังวลต่อปัญหาการชะลอตัวเศรษฐกิจโลกที่อาจกระทบต่อสหรัฐ  
– คาดว่าถ้อยแถลงของประธาน Fed จะมีผลต่อทิศทาง USD และสินทรัพย์อื่นๆในค่ำคืนนี้เป็นอย่างสูง หากโทนเสียงออกไปทางแสดงความวิตกต่อสภาวะเศรษฐกิจ เชื่อว่าจะทำให้เกิดแรงขายใน USD สวนทางกับการแข็งค่าของสกุลอื่นๆ ขณะที่กระแสการเข้าซื้อสินทรัพย์ปลอดภัยจะแรงมากขึ้น US 10Y Bond Yield น่าจะปรับผันผวนลดลงได้อีก  
– ยังมอง SET Index อยู่ในแนวโน้มการฟื้นตัว จังหวะการอ่อนตัวจะเป็นการย่อเพื่อเตรียมขึ้นต่อ เบื้องต้นยังเชื่อว่า 1,294 จุดจะเป็นแนวรับสำคัญ และ SET มีโอกาสที่จะกลับไปทดสอบ 1,308 จุดและ 1,320 จุด กลยุทธ์ยังคงเน้นเลือกหุ้น Big Cap รองรับ Fund Flow กลุ่มธนาคารฯ KTB หุ้นที่คาดว่าจะมีผลประกอบการเด่น MTLS กลุ่มหุ้นปันผลสูง PS MCS 
 
ประเด็นจับตา/ติดตาม :   
– สหรัฐ : การแถลงนโยบายและทิศทางเศรษฐกิจของประธาน Fed คุณ เจเน็ต เยลเลนต่อสภาคองเกรส ในวันที่ 10-11 ก.พ.2559 
– หุ้นแนะนำ : MCS KTB MTLS CENTEL 
– หุ้นเก็งกำไรระยะสั้น : UMI เป้าหมายระยะสั้น 4.50 บาท ตัดขาดทุน 4.04 บาท 
 
Investment Theme:  
1.หุ้น Big Cap รองรับความคาดหวัง Fund Flow ไหลเข้าเลือก KTB 
2.หุ้น High Dividend Yield และ High Upside PS SPALI SC MCS 
3.เก็งผลประกอบการ ไตรมาส4/58 เด่น TPCH KAMART MTLS GL